GUIA PER L’ELABORACIÓ DE LA MEMÒRIA DE JUSTIFICACIÓ TÈCNICA DEL PROJECTE

Línia d’ajuts: NUCLIS D’INNOVACIÓ TECNOLÒGICA per dur a terme projectes de Recerca Industrial i Desenvolupament Experimental (R+D).

Projectes d’Economia Circular, específicament en l'àmbit dels residus

ACE031-21-0000XX: “ACRÒNIM projecte - Títol projecte”

#### Justificació PARCIAL/FINAL

RESOLUCIÓ EMC/1653/2020, de 8 de juliol, per la qual s'aproven les bases reguladores de la línia de subvencions a nuclis de recerca industrial i desenvolupament experimental que incentivin la realització d'activitats de recerca industrial i desenvolupament experimental en projectes d'economia circular, específicament en l'àmbit dels residus..

L’objectiu d’aquest document és establir uns criteris que facilitin la justificació de la consecució dels treballs, activitats i resultats de la iniciativa que s’ha acollit a la línia d’ajut aprovada a les bases de la RESOLUCIÓ EMC/1653/2020, de 8 de juliol.

La Memòria de Justificació pretén estructurar el contingut que constata i valida el grau d’assoliment, d’una banda, dels objectius previstos en relació als recursos emprats i als impactes potencials, i de l’altra, dels resultats obtinguts.

A més de complimentar els apartats corresponents, caldrà adjuntar els lliurables i altres annexos que s’estimi oportú per justificar la feina realitzada.

**ÍNDEX**

[1. Informació General 3](#_Toc108080976)

[2. Pla de treball executat 4](#_Toc108080977)

[3. Descripció del projecte per activitats 5](#_Toc108080978)

[4. Recursos destinats 7](#_Toc108080979)

[5. Valoració dels impactes 8](#_Toc108080980)

[6. Conclusions 10](#_Toc108080981)

[7. Activitats de difusió 11](#_Toc108080982)

[8. Annexos 12](#_Toc108080983)

# Informació General

El propòsit d’aquest primer apartat és realitzar una aproximació del projecte de manera que s’hi especifiquin els objectius, els resultats assolits i les principals desviacions tècniques que han condicionat les pretensions inicials.

### Data d’inici – Data de finalització

Especifiqueu les dates d’inici I finalització d’acord amb la darrera resolució.

### Resum general del projecte

Proporcioneu un breu resum del projecte.

### Objectius esperats

Especifiqueu quins objectius (principals i específics) tenia el projecte. Per la descripció pot ser útil recórrer a la utilitzada a la memòria tècnica de la sol·licitud.

### Modificacions

Deixeu constància de les modificacions sobrevingudes durant l’execució del projecte que n’hagin pogut condicionar la realització. Especifiqueu quan es van sol·licitar i per quin motiu i si es van aprovar o no per resolució.

*Exemples de modificacions: ampliació de termini, canvi de data d’inici de projecte, pròrroga, canvis en la partida de personal, canvis de beneficiari, etc.*

### Resultats i fites assolides

### Desviacions tècniques

Descriviu breument les desviacions tècniques més rellevants que han pogut condicionar els objectius previstos.

### Grau d’assoliment global del projecte

Especifiqueu quin ha estat el progrés fins al moment de presentar la justificació i quins objectius previstos manquen, segons el que es va detallar a la sol·licitud de l’ajut. Argumenteu el grau d’assoliment del projecte

# Pla de treball executat

En el segon apartat de la justificació haureu d’explicar la planificació de treball realitzada i concreteu les variacions respecte als plantejats inicialment.

### Descripció del pla de treball executat

Descriviu de forma general les activitats i tasques realitzades. Per a la descripció pot ser útil recórrer a la utilitzada a la memòria tècnica de la sol·licitud.

### Cronograma

Especifiqueu un cronograma del treball realitzat on constin els períodes d’inici i finalització de es activitats i tasques del projecte.

### Desviacions del pla de treball executat

Deixeu constància de les desviacions sobrevingudes durant l’execució del projecte que hagin pogut condicionar el pla de treball (2.1) i el cronograma (2.2).

# Descripció del projecte per activitats

A continuació heu de descriure les activitats realitzades, els resultats obtinguts, el rol de cada beneficiari, les desviacions que hagin pogut sorgir, el grau d’assoliment i finalment, els lliurables entregats.

Cal que repliqueu aquesta estructura per cada activitat del projecte.

1. **ACTIVITAT 1 – Nom ACTIVITAT**

### Objectius esperats

Especifiqueu els objectius corresponents a l’activitat. La descripció ha de tenir coherència amb la memòria tècnica de la sol·licitud.

### Resultats i fites assolits

Descriviu els resultats i les fites obtinguts en finalitzar l’activitat.

### Desviacions tècniques

Descriviu les desviacions sobrevingudes.

### Grau d’assoliment de l’activitat

Especifiqueu les actuacions realitzades fins al moment de presentar la justificació i si escau les tasques pendents.

### Lliurables

Detalleu els lliurables que evidencien els treballs realitzats. Aquests s’han de correlacionar amb els especificats segons l’imprès de sol·licitud i poden ser diversos (com ara documents, prototipus, nous productes o nous serveis innovadors, informes d’entitats subcontractades, etc.), si bé, poden afegir-se’n d’altres que considereu oportuns.

Per cada lliurable caldrà incloure la següent informació:

• Nom del lliurable.

• Format: document digital/paper, prototip, imatge, etc.

• Descripció: expliqueu breument el contingut de l’entrega.

Repliqueu aquesta estructura dels punts 3.1, 3.2,3.3,3.4 I 3.5 per cada activitat del projecte:

1. **ACTIVITAT N – Nom activitat N**

### Objectius esperats

### Resultats i fites assolits

### Desviacions tècniques

### Grau d’assoliment de l’activitat

### Lliurables

# Recursos destinats

Caracteritzeu els recursos utilitzats i especifiqueu les possibles desviacions respecte la sol·licitud de l’ajut. Relacioneu-los amb els objectius i tasques realitzades, de manera que els hi donin coherència.

### Despeses de personal i temps de dedicació a les activitats

Detalleu, per una banda, el cost associat a les despeses de totes les persones que han participat al projecte i per l’altra, les hores de dedicació. Tant el valor del cost com el de les hores, cal contrastar-lo amb el valor aprovat per resolució. Expliqueu, de manera entenedora, el motiu de les variacions que aquest valor hagi pogut experimentar.

|  |  |  |  |  |  |  |  |
| --- | --- | --- | --- | --- | --- | --- | --- |
| **Nº Hores** | **Activitat 1** | **Activitat 2** | **Activitat 3** | **Activitat N** | **TOTAL PER TREBALLADOR** | **APROVAT SOL·LICITUD** | **DESVIACIONS** |
| **Treballador 1** | 125 | 180 | 125 | 180 | 610 | 690 | -12% |
| **Treballador 2** |  |  | 125 |  |  |  |  |
| **Treballador 3** |  |  | 250 |  |  |  |  |
| **Treballador 4** |  |  | 70 |  |  |  |  |
| **Treballador N** |  |  | 250 |  |  |  |  |
| **TOTAL PER ACTIVITAT** |  |  | **820** |  |  |  |  |

### Despeses de col·laboracions externes del beneficiari

Especifiqueu el cost de les despeses vinculades a les col·laboracions externes i descriviu les activitats i tasques que han realitzat (\*)[[1]](#footnote-1).

### Despeses d’adquisició d’equipaments

Detalleu les despeses realitzades en matèria d’adquisició d’equipaments. En cas que difereixin respecte la previsió inicial, especifiqueu-ne el motiu. Indiqueu també, quines factures corresponen als equipaments.

### Altres despeses

Recolliu les despeses que no figuren a cap dels conceptes anteriors. Expliciteu les factures per cadascun dels conceptes i vinculeu-les a les activitats que les han generat així com el resultats en el que s’ha materialitzat (exemple: el prototip X, corresponent a l’activitat N, el formen els elements que figuren a les factures següents: factura A (número de la factura A), factura B (número de la factura B)....

Cada factura s’ha de correlacionar amb el mateix concepte aprovat a la resolució.

# Valoració dels impactes

Deixeu constància dels impactes que ha generat el projecte i aporteu les valoracions pertinents.

A la memòria tècnica de la sol·licitud de l’ajut vau fer una valoració prèvia. En aquest bloc cal actualitzar els impactes amb els què realment s’han produït, o amb les previsions actualitzades un cop executat el projecte.

### Durant el projecte

Heu de comentar els impactes referents a l’execució del projecte, en forma de creació de nous llocs de treball, estratègia de gestió de la propietat intel·lectual i establiment de col·laboració efectiva entre empresa, participants i/o agents del sistema d’R+D

* + 1. Impactes esperats

Especifiqueu els impactes esperats en el moment la sol·licitud, tenint en compte els indicadors presentats.

* + 1. Impactes assolits

Descriviu els impactes obtinguts en relació a l’actualització de la taula d’indicadors.

* + 1. Desviacions

Descriviu els impactes obtinguts en relació a l’actualització de la taula d’indicadors.

### Impacte a posteriori del projecte

Aquest apartat ha de recollir quina contribució ha tingut el projecte en les previsions de desenvolupament de l’empesa en forma de noves inversions industrials o com ha afavorit la participació, individual o conjunta, en alguna convocatòria de l’Horizon 2020 de la UE o qualsevol altre programa d’ajuts, licitació, iniciatives internacionals o plataformes tecnològiques.

* + 1. Impactes esperats

Especifiqueu els impactes esperats en el moment la sol·licitud, tenint en compte els indicadors presentats.

* + 1. Impactes previstos (actualització)

Descriviu els impactes a futur previstos actualitzats en relació a l’actualització de la taula d’indicadors presentats.

* + 1. Desviacions

Descriviu les desviacions entre els impactes inicialment previstos, i l’actualització després de l’execució del projecte.

### Impacte en la prevenció i gestió dels residus

Aquest últim apartat recull quin impacte ha tingut el projecte en la reducció efectiva de residus i en la substitució o eliminació de substàncies extremadament preocupants (SEP), si escau

* + 1. Impactes esperats

Especifiqueu els impactes esperats, tenint en compte els indicadors presentats en la memòria tècnica de sol·licitud.

* + 1. Impactes assolits i oportunitats

Descriviu els impactes obtinguts en relació a l’actualització de la taula d’indicadors.

Especifiqueu si hi ha hagut derivades del projecte interessants, noves aplicacions de la recerca duta a terme o nous residus que es creu podrien ser objecte d’actuació amb el projecte

* + 1. Desviacions

Descriviu les desviacions respecte els impactes esperats; expliqueu els motius que han originat aquesta desviació i argumenteu-ho.

# Conclusions

Valoreu i extraieu les principals conclusions del projecte, lliçons apreses, línies de continuïtat i oportunitats.

# Activitats de difusió

Recolliu les evidències de les accions de difusió que s’han fet sobre les fites i els resultats del projecte en el decurs de la seva execució (segons l’article 22 de les Bases). Si no s’ha fet difusió del projecte indicar-ho

### Enllaços web, articles i dossiers de premsa

Inseriu els enllaços web on hi figurin els comunicats digitals per donar a conèixer el progrés del projecte així com dels resultats i fites assolides.

### Participació en fires, congressos i convencions (si escau)

Especifiqueu els esdeveniments com ara fires, congressos i convencions on hagi participat cadascun dels beneficiaris per donar a conèixer el projecte.

### Altres activitats de difusió

Esmenteu les actuacions de difusió que no hagin quedat recollides en la resta d’accions.

# Annexos

Afegiu la informació addicional relacionada amb el projecte que considereu oportuna, com ara sol·licituds de patents, models d’utilitat, etc.

### Llista d’annexos

Inclogueu les informacions que considereu oportunes a la memòria tècnica de justificació. Faciliteu a mode introductori una llista dels annexos juntament amb una breu descripció que en contextualitzi el contingut.

Convé distingir entre:

* Lliurables tècnics especificats a la sol·licitud.
  + Annexos necessaris:
  + Informe de justificació dels col·laboradors externs d’acord amb l’ordre de bases (\*).
* Memòria de desviacions d’acord amb l’ordre de bases (vegeu el model d’annex adjunt).

Altres lliurables no especificats a la sol·licitud però que considereu oportú facilitar per demostrar la consecució dels objectius i resultats obtinguts en el projecte.

##### Passeig de Gràcia, 129 08008 Barcelona [accio.gencat.cat](http://www.accio.gencat.cat/) [catalonia.com](http://catalonia.com/)



##### @accio\_cat

##### @catalonia\_ti

1. **Segons recull l’ordre de bases, si el projecte compta amb col·laboradors externs, cal que s’aporti una còpia dels informes, estudis o memòries resultants dels treballs duts a terme pel proveïdor extern. En el cas que els treballs no es concretin en un informe que justifiqui la despesa, la memòria tècnica ha de justificar l'objecte i necessitat del servei i cal presentar documentació alternativa que demostri la prestació del servei (actes de reunions, informe del proveïdor amb detall de les actuacions realitzades, les hores dedicades i el cost/hora, resultats d'assaigs i proves de laboratori, tipologia de tasques d'enginyeria i disseny realitzades, etc.).** [↑](#footnote-ref-1)